GiliGold/VAD_KnessetCorpus huggingface dataset:
מיכאל נודלמן: אנחנו צריכים ביחד לחשוב איך לחזק את הרעיונות האלה.
דנה גורדון: אני מציעה לבקש ישיבה משותפת ולא ועדה משותפת.
זאב אלקין: ישיבה משותפת עם ועדת החינוך.
מיכאל נודלמן: אנחנו נבקש ישיבה משותפת עם התחייבות לכך ששרת החינוך ומנכ"ל יהיו פה.
מיכאל נודלמן: זה לא יכול להיות בלי סוף.
זאב אלקין: אני אמרתי למשרד החינוך, שאני אשקול את צעדי בוועדת הכספים אם זה יימשך כך.
ראובן ריבלין: לא נעים לי להכניס את ועדת הכספים לעניין הזה, אבל יש לנו מספיק חברים בוועדת הכספים שיבואו גם.
מיכאל נודלמן: אני חושב, שאתם צריכים לפנות למליאת הוועדה כאשר יש קשיים.
מיכאל נודלמן: אתה רואה שיש כמה רעיונות שאפשר לבצע.
ראובן ריבלין: כל ילדי העולים שהגיעו כקטינים לפני בית ספר או שנולדו בארץ, הם ברמה החינוכית הכי גרועה, למרות שהיה צריך להיות בדיוק ההפך.
ראובן ריבלין: ילדים שהגיעו עם השכלה בסיסית, הצליחו להגיע להישגים.
זאב אלקין: מי שנמצא במצב הכי קשה, זה מי שהגיע בגיל 11.
זאב אלקין: הוא נחשב כאילו הוא נולד פה, הוא פשוט לא קיים.
מיכאל נודלמן: זה עכשיו, אבל בתחילת העלייה זה לא היה כך.
ראובן ריבלין: בשנות ה-90 ילדים ידעו עברית בסיסית.
זאב אלקין: מיעוט.
זאב אלקין: אני טיפלתי בהם, אני יודע.
ראובן ריבלין: אתה ראית את השיפור בבתי הספר הצברים בצורה מדהימה.
ראובן ריבלין: הילדים האלה ברמת ההשכלה הכללית היו כל כך מתקדמים, שהם הביאו לשיפור של כל המערכת החינוכית.
זאב אלקין: זה היה נכס שהפכנו אותו למכשול.
זאב אלקין: אחד הדברים שאנחנו מנסים להחדיר למשרד החינוך, בהצלחה מוגבלת בינתיים...
ראובן ריבלין: מה הם אומרים:
זאב אלקין: הם מודים שיש בעיה.
זאב אלקין: הדרג המקצועי שמטפל בזה איתנו, אבל הדרגים המקצועיים הגבוהים עדיין לא מוכנים לראות בזה בעיה מגזרית.
זאב אלקין: הטענה שלנו, היא שאם תפתור את זה תשפר את הבעיה הכלל ארצית.
ראובן ריבלין: מה זה לא בעיה מגזרית?
ראובן ריבלין: אם מתוך 30,000 15,000 הם עולים, זאת בעיה מגזרית.
אברהם מיכאלי: כך גם במגזר הערבי והחרדי.
אברהם מיכאלי: גם שם נגלה להם את זה.
אברהם מיכאלי: לא מוכנים לראות את האמת.
זאב אלקין: המערכת משקיעה משאבים, אבל היא מורחת אותם דק על הכל, מבלי למקד זאת באותן מקומות שיש בעיה.
ראובן ריבלין: למה מכניסים ילדים שאין להם בעיות מוטוריות לבית ספר מיוחד?
אברהם מיכאלי: כי הם רוצים לפתור בדרך הקלה את הבעיה.
ראובן ריבלין: הבעיה היא בעיה שונה בתכלית.
דנה גורדון: באו להסביר לנו שיש להם בעיות התנהגותיות, ולכן הם מתאימים למקומות האלה.
ראובן ריבלין: זה נורא.
ראובן ריבלין: זה כמו קן הקוקייה.
מיכאל נודלמן: הבירוקרטים לא חושבים על זה.
ראובן ריבלין: יש פה כשל.
ראובן ריבלין: צריך לברר את זה.
זאב אלקין: זה לא רק בשנה האחרונה.
זאב אלקין: אני רוצה להיות הוגן עם שרת החינוך.
זאב אלקין: הבעיה שלה היא שהיא לא עוסקת בזה, אבל זה כשל של כמה שנים אחרונות.
ראובן ריבלין: אין לי ויכוח.
ראובן ריבלין: איך אפשר לטאטא דבר כזה מתחת לשטיח?
ראובן ריבלין: ראיתי את הכתבה של לילי גלילי, אבל לא ירדתי לעומק הנתונים.
מיכאל נודלמן: היתה ישיבת מליאה בנושא הזה, ושם עלו הנתונים האלה.
זאב אלקין: בגלל זה הקימו את הוועדה שלנו.
זאב אלקין: הם אמרו שהכל בסדר.
ראובן ריבלין: מי היו בוועדה הזאת, רק חברי הוועדה ללא נציגי ממשלה.
מיכאל נודלמן: הם היו.
מיכאל נודלמן: הם ניסו להגן על עצמם ואמרו שהכל בסדר.
זאב אלקין: היום הם לא מנסים להגן על זה.
זאב אלקין: הם אומרים שיש בעיה, ושמנסים לטפל בזה.
זאב אלקין: עם זאת, הדיון אצל השרה עוד לא התקיים.
ראובן ריבלין: האם זה הכל בגלל הבעיה התקציבית?
זאב אלקין: חלק זה בגלל תקציבים, וחלק זה בגלל סדר עדיפויות.
זאב אלקין: אם שרה עד היום לא קיימה דיון בנושא הזה וכל הזמן דוחה את זה בעוד שבוע, זה מלמד על סדר עדיפויות.
מיכאל נודלמן: אני שלחתי לה מכתב, וקיבלתי ממנה תשובה שקיבלו את זה.
זאב אלקין: כל מה שאתם קוראים אלה מכתבים ששלחנו.
זאב אלקין: לא הגיע מכתב תשובה אחד.
זאב אלקין: כדי להרגיע אותי, הם שלחו את הסמנכ"לית שתלווה את כל העבודה שלנו.
זאב אלקין: הם העלו את הדרג.
זאב אלקין: היא מגיעה לרוב הישיבות, אבל עדיין היא אומרת לנו שיש דברים שהם לא בסמכותה, אלא בסמכות השרה והמנכ"ל.
ראובן ריבלין: האם יש כבר טיפול מערכתי בזה?
ראובן ריבלין: האם הסמנכ"לית היא רק הקשר?
זאב אלקין: היא מקיימת דיונים בנושא של עברית ובגרויות.
זאב אלקין: היו סדרות של דיונים מערכתיים במשרד החינוך.
זאב אלקין: בסופו של דבר שהיא אפשר לחתוך בלי שרה ומנכ"ל, כי הם קשורים בכסף.
מיכאל נודלמן: נשירה של ילדים כאלה זה גם כסף.
זאב אלקין: זה בדיוק מה שאנחנו אומרים.
זאב אלקין: אני טוען שבסוף אבי דיכטר משלם על זה פי 10 ממה שלא משלמים היום.
ראובן ריבלין: תקציב המדינה בסופו של דבר סובל מזה הרבה יותר.
זאב אלקין: זה עולה בסוף הרבה יותר כסף.
ראובן ריבלין: זה בוודאי נימוק משכנע.
זאב אלקין: אבל ממתי משרדי ממשלה מתחשבים בנימוקים כאלה?
מיכאל נודלמן: הגענו לאיזו הסכמה.
ראובן ריבלין: תגידו לנו, מתי אתם רוצים שכל אחד מאיתנו יגיש הצעה לסדר יום.
ראובן ריבלין: ברגע שיש אחד מש"ס, אחד מקדימה, אחד מהליכוד ואחד מהעבודה, זה יקבל עדיפות.
זאב אלקין: להגיש הצעה רגילה או דחופה?
ראובן ריבלין: דחופה.
ראובן ריבלין: כל מה שאנחנו צריכים, זה לבוא ולומר את הדברים המזעזעים האלה.
ראובן ריבלין: אם ההצעות יהיו של חברי כנסת שהם מסיעות שמרכיבות יותר מ-61 מחברי כנסת, ניתן לקיים דיון לפי סעיף 86 ואז הדיון יהיה דיון פתוח של הכנסת כולה.
ראובן ריבלין: הדחיפות היא הרבה יותר טובה.
זאב אלקין: אם השבוע לא נקבל מהשרה תאריך, אז זה יעלה בשבוע הבא.
מיכאל נודלמן: חברי הכנסת, אורחים, אני פותח את הישיבה בנושא:
מיכאל נודלמן: תנאי העסקת קייסים ורבנים יוצאי אתיופיה.
מיכאל נודלמן: היו אצלנו כמה ישיבות ודנו על המשכורת שלא מקבלים, ואחר כך קיבלתי מכתב שהכל בסדר.
מיכאל נודלמן: דנו בזה שמקבלים משכורת, דנו על זה שראשי המועצות הדתיות לא מאשרים להיכנס לענייני המועצה.
מיכאל נודלמן: קיבלתי מכתב מהרב הראשי שעשה בדיקה ואמר שכולם יכולים להיכנס.
מיכאל נודלמן: עכשיו נשארה שאלת הקייסים.
מיכאל נודלמן: אמרתי שלגבי הכניסה למועצה הדתית זה לא בעיה של הוועדה, אבל דיברתי עם הרב הראשי והוא בדק וקיבלתי מכתב.
מיכאל נודלמן: הרב שלהם אמר שכולכם יכולים להיכנס למקומות האלה.
מיכאל נודלמן: לגבי המשכורת, שמעתי אני וחברי הכנסת שעם המשכרת הכל בסדר - -
מיכאל נודלמן: לגבי מה שלא נכון, יושב פה המנכ"ל.
מיכאל נודלמן: כמו כן, אני רוצה לדבר על הקייסים.
מיכאל נודלמן: זו גם לא בעיה של הוועדה הזאת.
מיכאל נודלמן: בדקתי את התקנים הישראלים, כמה קייסים ורבנים יש?
מאיר שפיגלר: 55 ועוד 12 ועוד 4 חצאים.
מאיר שפיגלר: יש 69 - 56 קייסים, 12 רבנים כאשר יש עוד 4 רבנים בחצאי משרות.
מיכאל נודלמן: אז מה הבעיה?
מיכאל נודלמן: למה צריך עוד 12?
מיכאל נודלמן: לא הבנתי.
מיכאל נודלמן: כל הזמן אנחנו מדברים על 12 קייסים.
מיכאל נודלמן: למה אם יש כל כך הרבה קייסים צריך עוד 12? יש תקן.
מיכאל נודלמן: מה קרה פה?
מיכאל נודלמן: שוב, זו לא הבעיה של הוועדה האת.
מיכאל נודלמן: אנחנו לא מועצה דתית ואנחנו לא רבנות.
מיכאל נודלמן: אנחנו יכולים רק לדבר על המשכורת שאתם לא מקבלים ואתם צריכים לקבל.
מיכאל נודלמן: על תקנים אני לא יכול לדבר אבל אני רוצה לשמוע כי זה מענין אותי.
מאיר שפיגלר: הבקשה לתוספת של קייסים היא של העדה עצמה.
מאיר שפיגלר: זאת אומרת, גורמים שנמצאים ברחבי הארץ פנו וביקשו להוסיף על התקנים הקיימים, שנגזרו מהחלטת הממשלה משנת 1993, תוספת של קייסים שהם אלה שמשרתים את הקהילות שלהם והם מעוניינים שהם יהיו חלק בלתי נפרד מתוך המערכת שהממסד מכיר בה.
מאיר שפיגלר: בעניין הזה שוחחנו עם חבר הכנסת ביילין ואיתך, שביקשת מאתנו לבוא ולשבת אתך.
מאיר שפיגלר: יוסיף בנושא הזה מר יעקב מועלם, שהוא מהממונה על השכר במשרד האוצר.
יעקב מועלם: לגבי הדרישה ל-12 קייסים: אנחנו חושבים שהדרישה הזאת לא במקום.
יעקב מועלם: לאחר שבדקנו את זה - -
ראובן ריבלין: האוצר חושב ברמה הכספית, לא ברמה של מדיניות.
יעקב מועלם: לא, ברמה של מדיניות.
ראובן ריבלין: אתה בעניין של קליטת העליה מומחה כל כך בעדה האתיופית ומבין איך מתנהלת הקליטה שלהם בארץ, את השבטיות שממנה הם באו, את העובדה שקייסים הם מנהיגים - -
מיכאל נודלמן: חבר הכנסת ריבלין, אני מבקש שתיתן לו לדבר ואחר כך אתה תוכל לבקר.
ראובן ריבלין: אני "אוהב" את הפטרונות של האוצר על כל דבר.
ראובן ריבלין: רציתי לדעת האם הוא מומחה עד כדי כך - -
מיכאל נודלמן: אף אחד מאתנו לא מומחה בחיים של העדה האתיופית.
קריאות: כולם חכמים עלינו.
קריאות: מי שאומר את האמת, זה כואב - -
מיכאל נודלמן: אם אתם תצעקו, אני אסגור את הישיבה.
מיכאל נודלמן: אני מבקש לצאת מפה.
מיכאל נודלמן: אף אחד לא עושה פה הצגות.
מיכאל נודלמן: .. לך מפה, צא מפה...
קריאות: מורחים אותנו כל הזמן...
ראובן ריבלין: אל תלכו... תשבו...
מיכאל נודלמן: פה זה כנסת.
קריאה: לפי מה שאתם אומרים אתם מורחים אותנו.
קריאה: אתם נותנים גושפנקא חוקית וזה מסוכן למדינת ישראל כי חיים פה אנשים...
קריאה: הגזענות חוגגת עד התקרה.
מיכאל נודלמן: אתם מבינים שזאת הכנסת?
מיכאל נודלמן: פה יש חוקים של הכנסת.
מיכאל נודלמן: אף אחד לא עושה פה דברים כאלה ולא מגנה את הכנסת וחברי ממשלה.
מיכאל נודלמן: מי שיעשה את זה יהיה בחוץ.
מיכאל נודלמן: פה צריכה להיות ישיבה רגילה.
מיכאל נודלמן: מי אתה?
מיכאל נודלמן: אני ביקשתי שהוא ייצא מפה.
מיכאל נודלמן: צריך להבין שיש תרבות ותקנים ואף אחד לא אמר שום דבר.
מיכאל נודלמן: אם יהיו דברים כאלה, כל אחד שיהיה בניהול לא תקין, יהיה בחוץ.
מיכאל נודלמן: אתם מוזמנים ומדברים חברי כנסת ונציגי הממשלה.
מיכאל נודלמן: אחר כך אני אשמע את התגובה שלכם.
מיכאל נודלמן: קריאות ביניים רק חברי כנסת יכולים לקרוא.
מיכאל נודלמן: יש תקן וסדר.
יעקב מועלם: אני מתעלם ממה שהציע חבר הכנסת ריבלין ואם הוא ירצה שיתייחס אליהם אחר כך.
יעקב מועלם: התפיסה היא כזאת: כשעלו העולים מאתיופיה וההנהגה הדתית שלהם לא הוכרה על ידי הממסד הדתי בישראל והיתה חשיבות לתת להנהגה הדתית שלהם מעמד שיוכלו לדאוג לקהילה, באה החלטת הממשלה ונתנה מעמד מאוד לא מוגדר לקבוצה של אנשים שהם מנהיגים שעלו מאתיופיה.
יעקב מועלם: עם השנים נפטרו או פרשו חלק מהמנהיגים ולא יכלו לבצע את תפקידם, יש רצון של אנשים שהבן יחליף את האב בצורה כזאת או אחרת.
יעקב מועלם: מצד שני, המטרה לאפשר את המצב הזה היתה שאתיופים שהפכו לרבנים מוסמכים על ידי הרבנות ונכנסים כמו כל רב אחר בישראל, הם אלה שאמורים להחליף בטווח הארוך את ההנהגה הדתית, הקייסים.
יעקב מועלם: זה דבר זמני במהותו.
יעקב מועלם: אני מדגיש את זה כי גם התפקיד של קייס הוא לא דבר מוגדר.
יעקב מועלם: אין לו מעמד מוגדר מבחינה חוקית או מבחינת דרישות מינהל או התייצבות שהם צריכים להתייצב וכולי, והמטרה היא להראות גמישות ולא לבוא ולראות מה הם עושים ואיך הם עושים ולבקר אותם.
יעקב מועלם: הם עושים את התפקיד שלהם מעצם היותם המנהיגים הרוחניים של האוכלוסייה.
יעקב מועלם: חשוב שהרבנים האתיופים שעברו הסמכה יקלטו בצורה מלאה לתוך הממסד הדתי ואת זה אנחנו רוצים לעשות באמצעות התכניות להבראה במועצות הדתיות, שמהוות התנגדות לקליטה שלהם בתוך המועצות הדתיות.
יעקב מועלם: יש התנגדות שאני לפחות מרגיש אותה.
יעקב מועלם: זה הדבר החשוב לטווח הארוך: הנצחת המסגרת הזאת, שתעבור מאב לבן בתוך ישראל ובתוך המדינה הוא דבר שאנחנו לא יודעים איך לעשות אותו מבחינת תקינות מינהלתית.
יעקב מועלם: אני חושב שהוא לא ראוי והוא מחטיא את המטרה של החלטת הממשלה מראש.
יעקב מועלם: לכן אנחנו חושבים שזה לא מתאים ונתנגד לזה.
מיכאל נודלמן: מתי היתה ההחלטה?
יוסי ביילין: ב-1993 כשצבן היה השר.
מיכאל נודלמן: עכשיו 2006.
מיכאל נודלמן: עברו 13 שנים.
מיכאל נודלמן: חבר הכנסת ריבלין, בבקשה.
ראובן ריבלין: אדוני היושב ראש, ידידי מהאוצר, אנחנו קיימנו כאן דיון שבו לקחנו בחשבון את העובדה שאנחנו רוצים אינטגרציה מלאה של העדה האתיופית בתוך מדינת ישראל, עם הקשיים שקיימים היום אובייקטיבית.
ראובן ריבלין: ממשלת ישראל נתנה את דעתה לפני 13 שנה לנושא ובאה וקבעה שלצורך גיבוש העליה, אנחנו צריכים לצלם מצב על מנת לאפשר להם את ביצוע האינטגרציה.
ראובן ריבלין: במשך 13 שנה מדינת ישראל השקיעה בעדה הזאת הרבה פחות מאשר השקיעה בעדות אחרות בגלל הכמות, בגלל תרבות כזאת או אחרת, בגלל היכולת היותר מתבקשת להבין את יוצאי אירופה או יוצאי מזרח אירופה או מזרח אסיה מאשר עולי אפריקה.
ראובן ריבלין: נוצר מצב, תוך כדי המהלך המתגבש, שבו שימשו בכהונה קייסים ואת אותם אלה שנבצר מהם, אם כתוצאה מפטירה או מחוסר יכולת לתפקד, באו אחרים במקומם.
ראובן ריבלין: אנחנו ביקשנו לומר שאולי צריך לצורך גיבוש האינטגרציה לעשות עוד תקופה מסוימת שבה אנחנו מצלמים את המצב כפי שהתגבש ב-6 השנים האחרונות.
ראובן ריבלין: לא אמרנו שמי שהיום מכריז על עצמו כקייס, אנחנו נכריז עליו כקייס.
ראובן ריבלין: אבל אותם אלה שמשמשים בקודש כבר 6 שנים מתוך התנדבות וראיית הקהילה, אנחנו נצלם מצב ונאמר: מרגע זה, אין יותר מצב שבו יהיו קייסים.
ראובן ריבלין: קייסים שמשמשים ועדין אינם מוכרים בעדות למעלה מ-5 שנים, ניתן להם את המעמד הלכה למעשה.
ראובן ריבלין: זאת אומרת, לא נכיר בהם רק דה-פקטו, כפי שהחברה הישראלית מכירה בהם ב-5 השנים האחרונות ועד עתה, כי אחרת הם לא היו מקבלים אלא נכיר בהם גם דה-יורה.
ראובן ריבלין: אנחנו נסיר מהמנהג או מהמסורת שבה זה עובר מאב לבן, כי בסופו של דבר אנחנו רוצים להעביר את כל היהודים מכל העדות למערכת אחת של מנהיגות, כאשר מדובר על מנהיגות קהילתית דתית, כי המנהיגות הקהילתית אצל האתיופים היא גם מנהיגות דתית.
ראובן ריבלין: אני לא יודע אם אתה יודע מה ההגדרה של הקייס.
ראובן ריבלין: קייס הוא קייס, הוא אדם שמוכר על ידי עדתו.
ראובן ריבלין: אם תבוא ותמליך אותי להיות קייס יאמרו לי: אתה בחור נחמד, אבל אתה לא קייס.
ראובן ריבלין: לכן, באנו לכאן וניסינו לראות אפשרות שבה אנחנו הולכים לקראת העדה הזאת, מתוך בקשה שלהם, כי לא שמעתי מכל המגוונים התנגדות לעניין זה.
ראובן ריבלין: צריך לבוא ולומר בצורה חד משמעית ומר שפיגלר היה פה, שזה יותר לא יהיה בהסכמתם.
ראובן ריבלין: כי אם יהיה אחד שלא יסכים, אנחנו יוצאים מיוזמתנו.
ראובן ריבלין: הבאנו בפני המדינה את האפשרות הזאת.
ראובן ריבלין: מדובר פה ב-12 קייסים נוספים בסך הכל.
ראובן ריבלין: אני מוכרח לומר שכאשר דיברתי עם שפיגלר הוא ראה היגיון רב והוא מומחה גדול בנושא הזה.
ראובן ריבלין: הוא יושב שנה על המדוכה, הוא מנהל את העניינים שלהם ויש להם, עד כמה שזה אפשרי אמון בו, אבל אנחנו "אאוטסיידרים" וזה לא טוב, כי רוצים שכולנו נהיה "אינסיידרים" בחוויה הישראלית.
ראובן ריבלין: 12 קייסים שמשמשים בכהונה כבר למעלה מ-5 שנים, נלך לקראתם על מנת לאפשר לעדה ולהראות שאנחנו מתייחסים לגיבוש ולהתגבשות שלהם בתוך החוויה הישראלית, תוך עזרה מלאה.
ראובן ריבלין: לא מדובר באיזה שהיא גחמה או רצון ליצור משרה.
ראובן ריבלין: כשדיברתי עם שפיגלר, בהיגיון הוא אמר לי שיש היגיון.
ראובן ריבלין: הוא לא אמר שהו מסכים או לא מסכים.
ראובן ריבלין: ההיגיון שאני מדבר עליו כרגע הוא היגיון שאין אפשרות לסתור אותו, כי העובדה היא שועדת השרים בשנת 93, בהשתתפות יוסי ביילין, קיבלה את התיזה הזאת והחילה אותה הלכה למעשה על הקליטה של האתיופים בישראל, של אחינו האתיופים שבאנו ועלו לישראל.
ראובן ריבלין: אני לא רואה מדוע, דווקא בעניין זה וב-12 המשרות של אנשים שעובדים כי אנחנו לא יוצרים פה היום 12 משרות של מקומות עבודה.
ראובן ריבלין: אני מוכרח לומר לך שרק הבוקר הייתי בוועדת הכספים.
ראובן ריבלין: כאשר פונו האנשים מגוש קטיף היה צריך לבטל משרה מסוימת, עשינו את אותה משרה במשרד אחר, במינהל מקרקעי ישראל, על מנת שיקלוט אדם שהיה בגוש קטיף.
ראובן ריבלין: אין היגיון מבחינת מינהל מקרקעי ישראל אבל יש היגיון מבחינת החברה הישראלית ואנחנו, ועדת העליה והקליטה אומרים שלא צריך ליצור את כל הנימוקים מדוע לא, כי אנחנו יודעים אותם.
ראובן ריבלין: אם תאמר לי שזה עובר מאב לבן, אני אומר שאני לא מסכים.
ראובן ריבלין: יש היום 56 קייסים מוכרים ואנחנו רוצים שמעכשיו ועד עולם יהיו 68 קייסים מוכרים ובזה נגמור את העניין, ואנחנו נתנו את תרומתנו לחברה המתגבשת כאן, שיש לה היום טייסים, חיילים ביחידות הכי טובות ברוך השם ובעתיד לבוא יהיו לא רק חברי כנסת אלא גם שרים וראשי ממשלה.
ראובן ריבלין: לכן, הרף לכם.
ראובן ריבלין: בואו נלך לקראתם.
ראובן ריבלין: 12 משרות לכל הרוחות, על מה אנחנו מדברים?
יוסי ביילין: אני רוצה להרחיב את הדברים.
מיכאל נודלמן: איזה נימוקים היו בשנת 93 שנתתם 71 משרות?
יוסי ביילין: זה היה מספר האנשים, זו תמונת מצב.
יוסי ביילין: שם, באתיופיה, זה לא היה הליך בירוקראטי.
יוסי ביילין: אמרנו לעצמנו שאם אלה האנשים שעלו - כנראה שהעדה זקוקה להם ולכן אנחנו לא נמנע מהם.
מיכאל נודלמן: אתה חושב שאחרי 13 שנה צריך להוסיף?
יוסי ביילין: לא חשבנו כך אז.
מיכאל נודלמן: אנחנו לא מאשרים שום דבר.
מיכאל נודלמן: אנחנו רק מבקשים.
מיכאל נודלמן: אני מפחד שבעוד שנתיים יהיו עוד 12.
ראובן ריבלין: לא יהיו.
ראובן ריבלין: הם לא אמרו דבר.
ראובן ריבלין: אנחנו אומרים שלא יהיו יותר בהסכמתם.
יוסי ביילין: הכוונה היא אד-פרסונה.
יוסי ביילין: אנשים ששימשו הלכה למעשה.
יוסי ביילין: לא יהיו 68 תקנים אלא ברגע שהאנשים האלה יתפטרו או יעברו לתפקידים אחרים ויתקדמו וכולי, הם מוותרים על התפקיד הזה ואז המערכת הרבנית נותנת תפקידים שלה.
יוסי ביילין: לא יהיה מצב שאנחנו נותנים להם תקנים.
יוסי ביילין: העניין הוא של הדבר שנגד הגישה המינהלית התקינה ואני מודה בזה.
יוסי ביילין: זה לא הדבר שהייתי רוצה לעשות.
יוסי ביילין: אני עושה את זה בלית ברירה.
יוסי ביילין: האנשים האלה הם עובדים סוציאליים, מנהיגים רוחניים וצריך להתחשב בזה שהם שם ולא להתעלם זה.
יוסי ביילין: אני חושב שבלי שנדברנו, חבר הכנסת ריבלין ואני, הגענו לאותה מסקנה.
ראובן ריבלין: שני תנאים קומולטיביים: תנאי ראשון שהוא משמש 5 ותנאי שני שזה לא משרה אלא אד- פרסונה בצורה מפורשת.
ראובן ריבלין: אנחנו מנציחים את המצב של המנהיגים, של הקהילות, ועוברים למערכת אחרת בהסכמתם.
ראובן ריבלין: אם הם לא מסכימים, אני חוזר בי מהצעתי.
מיכאל נודלמן: הבנתי ואני מקבל את זה.
מיכאל נודלמן: כמה תקנים יש?
מיכאל נודלמן: 70 תקנים.
מיכאל נודלמן: אתם רוצים שבכל התקנים האלה יכנסו 12 נוספים.
ראובן ריבלין: לא, יש היום 56 קייסים מוכרים ויש עוד 12 קייסים שעובדים והם לא מוכרים.
ראובן ריבלין: ..
אברהם מיכאלי: יש תקן, 70 תקנים קיימים.
מאיר שפיגלר: התקנים מה-56 כלפי העוד 12 הם תקנים שבעצם מאוישים היום על ידי רבנים של הקהילה האתיופית.
מאיר שפיגלר: זאת אומרת שצריך להוסיף בעבור הפרסונות תקנים.
מאיר שפיגלר: 12 תקנים אולי פחות 1.
ראובן ריבלין: לכן לא דיברתי על תקנים.
ראובן ריבלין: הרבנים זה מצוין כי יכול להיות שעוד מעט יהיו הרבה יותר רבנים.
מאיר שפיגלר: הם יושבים על החלטת הממשלה שלך.
ראובן ריבלין: אם העדה האתיופית תגדל להיות למיליון איש יהיו הרבה יותר רבנים.
ראובן ריבלין: הרבנים זה התהליך של האינטגרציה.
ראובן ריבלין: בינתיים, יש לנו תהליך מקביל של הקייסים.
ראובן ריבלין: יש 56 קייסים שעובדים ומוכרים ועוד 12 שעובדים ולא מוכרים.
ראובן ריבלין: אני מבקש להשוות את העניין הזה אד-הוק ולהודיע שמעכשיו לא יהיו יותר ומי שאד-פרסונה גמר וסיים את תפקידו כקייס, לא יתמנה לו מישהו אחר.
ראובן ריבלין: יבוטל התקן.
אברהם מיכאלי: זה מינוי זמני לאותם אנשים שכרגע ממנים ועד 120 שלהם לא יהיה מי שיחליף וזה יצטמצם.
יעקב מועלם: אני מכבד את הדברים שנאמרו.
יעקב מועלם: אני במיוחד מקבל את ההחלטה המקורית של הממשלה ואני חושב שהיא היתה מאוד ראויה במקרה זה.
יעקב מועלם: אם מסתכלים על זה, צריך לשאול כמה שאלות:
יעקב מועלם: חוות הדעת המשפטית אומרת שגם ההחלטה המקורית היתה מאוד בעייתית מבחינה משפטית אבל אפשר להצדיק אותה לאור המצב הייחודי שהיה אז.
יעקב מועלם: לבוא ולהצדיק החלטה כזאת היום, אנחנו לא יודעים לעשות את זה
ראובן ריבלין: תיקח את העט ותכתוב מה שכתבו אז אותו דבר.
ראובן ריבלין: אין לך שום צורך להצדיק שוב.
ראובן ריבלין: ההצדקה היא הצדקה מוחלטת.
יעקב מועלם: זו חוות דעת ראשונית משפטית ואני מניח שהיא תהיה יותר מפורטת.
יעקב מועלם: בדקנו ואני לא באתי לכאן סתם ויש לך נטיית לב לעזור.
יעקב מועלם: אבל כשאתה בודק אתה רואה שיש עם זה בעיה וזה לא מתאים להיגיון של מה שאנחנו עושים ולא מתאים לייתר הפעולות.
יעקב מועלם: אני אתאר את הפעולות האחרות.
יעקב מועלם: יש עוד שתי בעיות - -
ראובן ריבלין: כשבן-גוריון הכריז על המדינה היו הרבה אנשים שחשבו שלא היה שום היגיון בזה.
יוסי ביילין: יכול להיות שיש פה צורך בחקיקה.
ראובן ריבלין: אין בעיה, אנחנו מוכנים ליזום.
יעקב מועלם: כל החלטת ממשלה או חקיקה – נכבד אותה.
יעקב מועלם: יש שתי שאלות:
יעקב מועלם: אם היום עושים את ההחלטה הזאת, עוד 5 שנים למה לא לנהוג אותו דבר?
יעקב מועלם: למה אתם אומרים שמעתה והלאה לא?
ראובן ריבלין: בהסכמת העדה.
יעקב מועלם: אין קריטריונים שמגדירים את הבסיס של ההחלטה.
יעקב מועלם: דבר שני, ואני מדבר כפקיד, אנחנו רואים את הדברים ועלו שאלות בדיון המשפטי, שיש מנהיגים אחרים בעדות אחרות, יש עדות שמרגישות שגם הן אינן מקבלות את היחס המתאים להן והן לא מקבלות את אותו מעמד.
ראובן ריבלין: אנחנו נביא את הנימוקים מדוע אין כאן העדפה בפני בג"ץ אני מבטיח לך, שאני אשכנע את בג"ץ.
אברהם מיכאלי: יש סיטואציה מסוימת שהקהילה הזאת חיה בהרבה מאוד מקומות ובגלל שאין להם את התקן של הקייס או אותו אדם שאמור למלא את תפקיד הקייס, הוא לא יכול להתנדב יומם ולילה.
אברהם מיכאלי: יש קהילות שעד עכשיו נחשבות עולים חדשים במובן של קליטה, אפילו שעלו לפני 10 שנים.
אברהם מיכאלי: יש להם בעיות ייחודיות ויש כמה קהילות שחיות בלי מנהיג.
אברהם מיכאלי: ניסיתי כמה פעמים לעזור להם ולא היה לי עם מי לדבר.
אברהם מיכאלי: אני מבין שאין תקן של קייס או ההגדרה של קייס, מה הוא אמור לעשות אבל כיוון שהמכובדים האלה מונו כקייסים, אני מבין את זה.
אברהם מיכאלי: אני במקרה חי באור-יהודה ואני רוצה לפתוח להם בית כנסת.
אברהם מיכאלי: יש כמעט 250 משפחות וזה סביר, והם לא מסתדרים באף בית כנסת.
אברהם מיכאלי: אני לא יכול לתקשר עם ראשי הקהילה במקום כי אין קייס שם, אז מביאים קייס מלוד כדי לתקשר עם אנשי אור-יהודה.
אברהם מיכאלי: אם היה מישהו במקום, ל-250 משפחות מגיע שיהיה להם קייס אחד.
אברהם מיכאלי: אני יודע שהמצב האידיאלי הוא שיגיעו למצב שיהיו להם רבנים, מנהיגים רוחניים וכרגע לא הגענו לזה.
אברהם מיכאלי: זה מתחיל, לאט לאט.
אברהם מיכאלי: אותם קייסים, בעזרת השם, יוכרו על ידי הרבנות הראשית כרבנים מוסמכים ועל ידי הקהילה הישראלית.
אברהם מיכאלי: אנחנו מבקשים, ואני מדבר על העדות.
אברהם מיכאלי: אני אחד מהעדות האלה ואני רוצה לעתור למה העדה הזאת לא מקבלת.
אברהם מיכאלי: בשם אותה עדה, אני אומר לך, שלא נעתור נגד האתיופים כי הם צריכים העדפה מתקנת.
אברהם מיכאלי: אני יודע שזה מגיע גם לעדות אחרות ואנחנו רואים בזה בעיה משפטית ועלולים לעמוד מחר במבחן כזה או אחר אבל אם אנחנו, כחברי כנסת, כאנשי ציבור אומרים שאנחנו ערים לזה, שצריך העדפה מתקנת לעדה הזאת.
אברהם מיכאלי: גם חבר הכנסת נודלמן לא תוקף למה לתת להם קייסים אלא הוא שואל אם יש צורך בזה, וכנראה יש צורך וכן, אנחנו אמורים להגיע למצב שיום אחד נפסיק עם הקייסים ויהיו להם מנהיגים שיחליפו את התקן של הקייס ברבנים ומנהיגים אחרים.
אברהם מיכאלי: אנחנו לא מחפשים תקנים לבזבז כסף למדינה.
שמעון אולמן: אני מסכים לדברים שאמר קודמי ולא אחזור עליהם.
שמעון אולמן: אני הייתי מוסיף תוואי אחד: ההתערות של כל הקבוצה האתיופית בארץ הולכת ומתקדמת מיום ליום.
שמעון אולמן: צריך לשים לזה לב.
שמעון אולמן: הבעיה שלנו היא לעשות את הפריסה של השירותים לציבור האתיופי בכל הארץ, מצפון ועד דרום.
שמעון אולמן: זו הבעיה הקשה שלנו ובנקודה הזאת אנחנו צריכים לשים לב משום שגם התקציבים וגם הפריסה של הקייסים בארץ חייבת להיות חכמה ונבונה.
שמעון אולמן: אני הולך עכשיו בעקבות חבר הכנסת ריבלין, מספר הקייסים הקיים היום ילך ויפחת מסיבה ביולוגית.
שמעון אולמן: רבים מהם זקנים וקשישים והולכים לעולמם.
שמעון אולמן: הציבור מתמעט והציבור הצעיר צריך להיות קשוב יותר לנתונים של כלל החברה הישראלית על מנת שההתערות תהיה התערות.
שמעון אולמן: לומר שהמצב שיש כרגע הוא טוב וצריך לעמוד לנצח זה אסון משום שאז הם לא יתערו ולשאר הציבור בארץ לא יהיה סיוע ושום כניסה של אתיופים לתוכו כאשר אנחנו חייבים להיות על שלושת הדברים האלה יחד.
ראובן ריבלין: לעצם העניין, אתה תומך בבקשה שלי?
שמעון אולמן: אני תומך ב-100% במה שאתה אומר וצריך להחליט על כך שאם מספר הקייסים ירד, אנחנו צריכים להכניס חדשים, צעירים, שיודעים למלא את תפקידם כרועי העדה ויוכלו להיכנס כקייסים ולא כרבנים.
שמעון אולמן: אין סיבה בעולם שלא יכנסו כאלה שלמדו והתערו והם כבר חלק מהציבור הישראלי.
מאיר שפיגלר: אתה מדבר על רבנים.
שמעון אולמן: באשר לרבנים, מנינו עכשיו 4 רבנים בארץ, שיהיו רושמי נישואין - -
מאיר שפיגלר: לא, הם רבנים קיימים.
שמעון אולמן: הם רבנים קיימים.
שמעון אולמן: הם עברו את המבחנים, מונו והתקדמו יפה.
שמעון אולמן: יש כאלה שמנסים "לתפוס טרמפ" על כל מיני מינויים ואי אפשר לאשפר אותם, אבל יש רבים וטובים שלמדו במכונים הכי טובים בארץ, גמרו עם ציונים טובים - -
ראובן ריבלין: שיהיו לעדה קייסים רבנים - -
שמעון אולמן: חבר הכנסת ריבלין, בא נפריד בין שני הדברים.
שמעון אולמן: הקייסים - מקומם בעצם היותם קייסים וזה חשוב אבל הצעירים שלומדים, הם יכולים להיות רבנים בכלל המדינה.
שמעון אולמן: הם לא יהיו תקועים רק בנושא הקייס.
ראובן ריבלין: זה יהפוך להיות רבנים בתנאי שימלאו את כל התקנים באופן מסודר.
מיכאל נודלמן: אני צריך לצאת.
מיכאל נודלמן: חבר הכנסת מיכאלי ימלא את מקומי.
מיכאל נודלמן: אני רוצה להגיד שאנחנו יכולים לקבל פה החלטה על מה שאנחנו רוצים, אבל אם לא נגיע להסכמה עם החברים האלה, לא יהיה שום דבר.
מיכאל נודלמן: בגלל זה אני אומר שאני בעד זה שחבר הכנסת מיכאלי יישב אתם ועם נציג של הקייסים ואתם צריכים להגיע להסכמה.
מיכאל נודלמן: אנחנו יכולים לדבר פה בלי סוף.
ראובן ריבלין: אני רוצה לומר לפרוטוקול, שאם הממשלה לא תקבל את ההצעה שלנו, אנחנו נציע הצעת חוק משותפת.
מיכאל נודלמן: אבל אתה מסכים שצריכים לנסות להגיע אתם להסכמה?
ראובן ריבלין: הכי טוב.
ראובן ריבלין: בסדר גמור.
ראובן ריבלין: (היו"ר אברהם מיכאלי)
אברהם מיכאלי: אנחנו ממשיכים.
מאיר שפיגלר: אני רוצה לתקן טעות כי בישיבה בה ישבנו עם יושב ראש הועדה וחברי הכנסת ריבלין וביילין גם יחד, אם רוצים לממש את הכיוון של הדברים, את מגמת הדברים שנאמרו כאן, זה חייב להיות במסגרת של החלטת ממשלה כי יש לא מעט בעיות מבחינה משפטית וראוי, אם בכלל, לעשות את זה במסגרת החלטה גורפת ולא במסגרת של מהמורות שלא נצליח לעבור אותן בסוף.
אברהם מיכאלי: אני מבין שאנחנו, כחברי כנסת, נותנים כיוון שרוצים להגיע להסכמה שזה יהיה קל לכם להעביר את זה בדרך מהירה.
אברהם מיכאלי: אם זה החלטת ממשלה - זה טוב ואם לא, אנחנו חושבים על כיוונים אחרים.
אברהם מיכאלי: רבותיי, אני רוצה לתת לכם זכות דיבור אבל בואו נדע על איזו נקודה מדובר.
אברהם מיכאלי: אנחנו נגבש איתם ביחד את הדברים, שזה יהיה משהו סביר מבחינתם וכן מבחינת הממשלה, כי אנחנו ערים לכל הקשיים הטכניים והכספיים.
אברהם מיכאלי: נדע שאנחנו יוצאים מפה בהחלטה שמקדמים את הדבר הזה ולא דורכים במקום.
גדי יברקן: אדוני, אני נותן כבוד אבל אתם לא נותנים לנו לדבר, אנחנו יושבים פה כבר שעה.
אברהם מיכאלי: ראשית, תדבר קצת בנימוס ואל תתקיף.
אברהם מיכאלי: כל מי שיושב פה יקבל זכות דיבור עד כמה שהזמן יאפשר.
אברהם מיכאלי: כמו כן, אנחנו לא עושים ישיבות תיאום עם 20 איש.
אברהם מיכאלי: אנחנו נבחר נציגים של הקייסים ונשב אתם ונגבש אתם את הדברים.
אברהם מיכאלי: אם אתם לא סומכים על הנציגים שלכם, אי אפשר לנהל ישיבות עם 20 איש.
גדי יברקן: לא, לא.
אברהם מיכאלי: סליחה, אתה לא מנהל פה את העסק.
אברהם מיכאלי: נגיע להסכמה אתכם, בתיאום אתכם, עם הנציגים אלא אם כן יש מחלוקת ביניכם שאף אחד לא סומך אחד על השני.
ראובן אדג'ואיצאו: סליחה, אנחנו חשבנו שבאנו לכנסת שישמעו אותנו.
ראובן אדג'ואיצאו: אני רוצה לצאת.
ראובן אדג'ואיצאו: ..
אברהם מיכאלי: אתה רוצה לשבת?
אברהם מיכאלי: למה אתה קופץ?
אברהם מיכאלי: כך אתה מנסה להיות מנהיג?
אברהם מיכאלי: תסלח לי.
ראובן אדג'ואיצאו: אני רוצה לצאת כי אין פה דיון.